Úrslitakeppni NFL-deildarinnar hófst með látum um síðustu helgi en þá fóru fjórir leikir fram í svokallaðri Wild Card-umferð . Tvo af leikjunum fjórum þurfti að útkljá í framlengingu og allir fjórir voru spennandi fram á það síðasta . Sigurvegarar leikjanna fjögurra mæta svo fjórum bestu liðum deildakeppninnar sem öllu sátu hjá í fyrstu umferðinni . Liðin sem sátu hjá spila öll á heimavelli og teljast sigurstranglegri en það er þó von á öllu á þessu stigi úrslitakeppninnar . Margir bíða spenntir eftir að sjá hinn magnaða Lamar Jackson , sem verður vafalaust valinn besti leikmaður tímabilsins , og lið hans Baltimore Ravens sem fær að kljást við öflugt lið Tennessee Titans . Síðarnefnda liðið gerði sér lítið fyrir og sló Tom Brady og meistaralið New England Patriots úr leik um síðustu helgi . Sá leikur er eftir miðnætti aðfaranótt en veislan hefst annað kvöld er San Francisco 49 ers tekur á móti Minnesota Vikings . Víkingarnir unnu ótrúlegan sigur á New Orleans Saints um síðustu helgi , eins og sjá má í þættinum NFL Gameday sem er í spilaranum efst í fréttinni .